ຊາອຸດີ ອາເຣເບຍ ຕັດສິນໂທດ ປະຫານຊີວິດ ນັກບວດນິກາຍ ຊີໄອ້ທ໌
ບັນດານັກວິເຄາະຢ້ານວ່າ ການຕັດສິນໂທດປະຫານຊີວິດ Sheikh Nimr al-Nimr ຈະເຮັດໃຫ້ຄວາມເຄັ່ງຕຶງ ທາງດ້ານສາສະໜາ ທີ່ຮ້າຍແຮງຢູ່ແລ້ວ ເພີ້ມຂຶ້ນອີກ ໃນປະເທດ.
ຜູ້ພິພາກສາໃນຊາອຸດີອາເຣເບຍ ໄດ້ຕັດສິນລົງໂທດ ປະຫານ ຊີວິດນັກບວດນິກາຍ Shi’ites ທີ່ມີຊື່ສຽງອົງນຶ່ງ ຊຶ່ງໄດ້ກະຕຸ້ນ ໃຫ້ມີການປະທ້ວງ ຈາກພວກປະຊາຊົນນິກາຍ Shi’ite ຊົນ ກຸ່ມນ້ອຍໃນປະເທດ ສານໄດ້ຕັດສິນລົງໂທດດັ່ງກ່າວຕໍ່ Sheikh Nimr al-Nimr ໃນຖານ ມີຄວາມຜິດໃນອັນທີ່ ສານເວົ້າວ່າ ແລະຍຸຍົງໃຫ້ເກີດການ ຕໍ່ສູ້ກັນລະຫວ່າງນິກາຍ ບັນດານັກວິເຄາະ ຢ້ານວ່າ ການ ຕັດສິນລົງໂທດທີ່ວ່ານີ້ ອາດສາມາດເຮັດໃຫ້ຄວາມເຄັ່ງຕຶງ ທາງດ້ານ ສາສະໜາທີ່ຮ້າຍແຮງຢູ່ແລ້ວນັ້ນ ຍິ່ງຮ້າຍແຮງ ເພີ້ມຂຶ້ນອີກໃນປະເທດ ພວກຖືນິກາຍ Shi’ite ໃນແຂວງຕາເວັນອອກຂອງ Saudi Arabia ໄດ້ທຳການປະທ້ວງມາເປັນເວລາດົນນານ ວ່າພວກເຂົາເຈົ້າໄດ້ຖືກຈຳແນກກີດກັນ ແລະບໍ່ມີອຳນາດພາຍໃຕ້ການປົກຄອງຂອງລະບອບກະສັດທີ່ຖືນິກາຍຊຸນນີນັ້ນ ພາຍຫຼັງຈາກການເສຍຊີວິດຂອງຜູ້ປະທ້ວງນິກາຍ Shi’ite ຄົນນຶ່ງ ໃນການປະທະກັນກັບຕຳຫຼວດເມື່ອສອງປີຜ່ານມານັ້ນ Shiekh Nimr ໄດ້ອອກວີດີໂອໃນອິນເທີແນັດ ກ່າວຫາບັນດາເຈົ້າໜ້າທີ່ຊາອຸດີ ວ່າ ແນການໂຈມຕີໃສ່ທ່ານ ຍ້ອນທ່ານເປັນຊາວ Shi’ite ແລະມີສາຍພົວພັນກັບອີຣ່ານ ພວກນິກາຍ Shi’ite ເປັນຊົນກຸ່ມໃຫຍ່ໃນແຂວງຕາເວັນອອກຂອງ Saudi Arabia ເວລາເກີດການລຸກຮືຂຶ້ນໃນໂລກອາຫຣັບໃນລະດູ ບານໃໝ່ ປີ 2011 ນັ້ນ ກໍໄດ້ມີການ ເດີນຂະບວນປະທ້ວງໃນຫົວເມືອງແລະໝູ່ບ້ານຕ່າງໆທີ່ປະຊາຊົນຖືນິກາຍ Shi’ite ບັນດາເຈົ້າໜ້າທີ່ Saudi Arabia ໄດ້ທຳການປາບາມການປະທ້ວງຢ່າງໜັກ ໂດຍທຳການຈັບກຸມພວກປະທ້ວງຫຼາຍຮ້ອຍຄົນ